钦定古今图书集成/理学汇编/字学典/第111卷 > 李处全
## 钦定古今图书集成/理学汇编/字学典/第111卷 > 李处全

按：《茅山志：茅山凝神庵记》：“淳熙十年，朝散大夫新权
发遣处州军州事赞皇李处全记并书。”

按《溧阳县志》：“李处全，字粹伯，徐州丰县人。迁居溧阳。
文章宏肆，诗体兼众长，字画遒丽。登第，由宗正寺簿
迁太常丞，后知舒州。”

===姚平仲===按《渭南集》：“姚平仲，字希晏，世为西陲大将。年十八，与
夏人战灭底河，斩获甚众。钦宗召对福宁殿，许以殊
赏。平仲请斫营擒帅以献，功不成，遂乘青骡亡命奔
蜀，至青城山，复入大面山，得石穴以居。朝廷数下诏
物色，求之弗得。乾道、淳熙之间，始出至丈人观道院。
年八十馀，紫髯郁然，长数尺，面奕奕有光。为人作草”
书，颇奇伟。